Cuneiform Tablet TC 1 46
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma bé-lá-tum ù ta-ri-iš-ma-tum-ma a-ṣé-er 8 ma-na KÙ.BABBAR ù ṣí-ba-ti-šu ša a-na É a-lá-ḫi-im ḫa-bu-lá-ni-ni 6 ma-na KÙ.BABBAR a-na ṣí-ib-tim ni-il₅-qé-ma a-na DUMU qá-a-tim ni-iš-qúl a-bu-ni a-ta a-na ma-nim ša-nim ni-da-gal KÙ.BABBAR ša-ak-ni-ik-ma lu-šé-bi-lam a-bu-ni a-ta a-na ma-nim ša-nim ni-da-gal šu-ma i-na ṣú-ḫa-ri KÙ.BABBAR mì-ma e-ri-iš-kà um-ma šu-ut-ma qá-tí dí-nam mì-ma lá ta-da-an ù a-na a-lá-ma qí-bi-ma ṭup-pá-am ša a-lim{ki} nu-kà-al ša a-dí er-bu-um ù ḫu-bu-lu-um <big_gap><gap> ša-bu-ú <big_gap> ḫi-ir mu-ra-šu ra-bi-im ša a-lim{ki} dí-na-ši